જ્યારે બીજી બાજુ ડૉ. નિપાબેને વિશ્વાનું સિઝેરિયન સેક્શન ઓપરેશન શરૂ કરી દીધેલ હતું……ઓપરેશન થિયેટરની બહાર એકપણ વ્યક્તિ નજરે ચડી રહી ન હતી, આખી લોબીમાં એક સન્નાટો છવાઈ ગયેલ હતો, એટલી હદે નીરવ શાંતિ ફેલાયેલ હતી કે ક્યારેક અખિલેશ પોતાના શ્વાસોશ્વાસ કે હૃદયનાં ધબકારાનાં અવાજને પણ અનુભવી રહ્યો હતો, હોસ્પિટલની બહારની તરફ રાતીનાં બે વાગ્યાં હોવાથી ચારેતરફ અંધકાર પૂરેપૂરી રીતે વ્યાપેલ હતું, એકદમ ધીમી ગતિએ ઠંડો – ઠંડો પવન ફૂંકાય રહ્યો હતો.